जेपी गुप्ताको संयोजकत्वमा रहेको तराई मधेश राष्टिय अभियानले आयोजना गरेको दुई दिने राजनितीक चिन्तन शिविर आज जनकपुरमा सम्पन्न भएको छ । तराई मधेशका २२ ओटै जिल्लाहरुवाट अभियानका नेताहरु सहभागी उक्त भेलामा ४ ओटा कार्यपत्रहरु प्रस्तुत गरिएको थियो । अभियानमा विदेश विभाग प्रमुख देवेश झाले निर्वाचन परिणामको समिक्षा, आरडी अजादले संगठन निर्माण र घोषणा पत्र र अमर मंडलले वर्तमान परिपेक्षमा मधेशमा नयां पार्टीको अवधारणा विषयमा कार्यपत्र प्रस्तुत गरेका थिए । यी चारै ओटा कार्यपत्र माथी सहभागीहरुले छलफल गरेका थिए ।